Sandra Bullock

Sandra Annette Bullock (* 26. Juli 1964 in Arlington, Virginia, USA) is en US-amerikaansche Schauspelerin.

 Leven un Wark 
Sandra Bullock weer 1964 as Sandra Annette Bullock in den US-amerikaanschen Bundsstaat Virginia boren. Ehr Mudder weer de düütsche Opernsingerin Helga Meyer, de an’n 4. April 2000 doodbleeven is. Ehr Vadder is de US-amerikaansch Gesangschoolmeester John Bullock. Tohopen mit ehr jüngeren Süster Gesine, stünn Sandra Bullock in’n Kinnerchor vun en Oper op, wiel jemehr Mudder speelt hett. De eersten twölf Johren hett se sik faken in Nürnbarg ophollen, wo se de Waldörpschool besocht hett, aver ok in Soltborg un Wien. Se kann dorüm teemlich goot Düütsch snacken mit en lichten frankschen Akzent, man ut enige Interviews is bekannt, dat se dat nich geern doon mag vun wegen ehr slecht Grammatik. Dorüm hett se ok noch nie en längeret Interview op Düütsch geven.

An ehr Highschool weer se Kaptein vun de Cheerleaders. Na de Highschool hett Bullock de East Carolina University in’n Bundstaat North Carolina besocht, wo se Schauspeel studeert hett. Dat Studium hett se aver afbroken, üm lever in New York City praktisch Insichten in de Schauspeleree to winnen. Dat weer aver nich so eenfach, as se dacht hett. So hett se ok en Tiet as Kellnerin arbeidt, bevör se bi Sanford Meisner ehr Utbilln to End maakt hett. Dorna güng se na Los Angeles, wo se en poor lütte Film- un Fernsehrullen speelt hett.

Ehr eerste grote Rull keem 1993 in den Film Demolition Man, wo se an de Siet vun Wesley Snipes un Sylvester Stallone en Polizistin speelt hett. Dormit is se in Hollywood bekannt worrn. De Dörbrook keem man een Johr later in den Film Speed mit Keanu Reeves un Dennis Hopper. Siet de Tiet is se faken in Hollywoodfilmen to sehn wesen, wo se sik vör allen in romantische Kummedien as eerstklassige Dorstellersche en Naam maakt hett.

Sandra Bullock hett mehrere Johren versocht, Geldgevers to finnen för en Drama üm en Boxerin – ahn Spood. Man de Achtergrund weer 2004 denn ünner den Titel Million Dollar Baby ahn Mitwarken vun Bullock vun Clint Eastwood mit Hilary Swank in de Hööftrull ümsett. Bullock hett dorna verkloort, dat se, as to höörn weer, de Rull nich aflehnt harr. Hilary Swank kreeg dorför ehrn tweeten Oscar.

Ehrn gröttsten künstlerischen Spood harr Bullock mit den Film The Blind Side, in den se de Hööftrull speelt hett. För disse Rull is se 2010 ünner annern mit den Golden Globe un mit den Oscar uttekent worrn. In dat glieke Johr hett se ok de Goldene Himbeer as slechtste Schauspelerin för All About Steve kregen. As een vun de wenigen Dorstellers, hett se den Negativ-Pries sülvst bi de Verlehen afhollt.

Bullock leeft in Austin (Texas). Siet den 16. Juli 2005 is se mit den Moderater vun „Monster Garage“ un Biker Jesse G. James verheiraat. Se hett en egen Produktschoonsfirma mit den Naam Fortis Films, vun de ehr Süster Gesine Bullock-Prado de Vize-Präsidentin is. In’n November 2006 hett se butendem in Austin en Nobelrestaurant mit den Naam BESS apenmaakt. In de Johren 1996 un 1999 is Sandra Bullock vun dat US-Magazin People ünner de 50 schönsten Minschen op de Welt wählt worrn.

Sandra Bullock hett in mehr as 40 Filmen mitspeelt. Ehr düütsche Synchronsnackerin vun Sandra Bullack is tomeist Bettina Weiß. Bito hett se mehr as teihn Filmen produzeert un weer bi den Film Making Sandwiches, för den se dat Dreihbook schreven hett, ok al Speelbaas.

 Filmrullen (Utwahl) 
 Johr Titel Synchroonsnacker1987 Hangmen  1992 Love Potion No. 9dt.: Love Potion No. 9 – Der Duft der Liebe Marion Elskis1993 The Vanishingdt.: Spurlos Maud Ackermann1993 Wrestling Ernest Hemingwaydt.: Walter & Frank – Ein schräges Paar Bettina Weiß1993 Demolition Man Bettina Weiß1994 Who Do I Gotta Kill?dt.: Wo bitte geht’s zur Mafia? Bettina Weiß1994 Speed Bettina Weiß1995 The Netdt.: Das Netz Michaela Geuer1995 While You Were Sleepingdt.: Während Du schliefst Bettina Weiß1996 A Time to Killdt.: Die Jury Bettina Weiß1996 Two If by Seadt.: Gestohlene Herzen Bettina Weiß1997 Speed 2: Cruise Controldt.: Speed 2 – Cruise Control Bettina Weiß1998 Practical Magicdt.: Zauberhafte Schwestern Bettina Weiß1999 Forces of Naturedt.: Auf die stürmische Art Bettina Weiß2000Miss Congenialitydt.: Miss Undercover Bettina Weiß2000 28 Daysdt.: 28 Tage Nana Spier2002Two Weeks Noticedt.: Ein Chef zum Verlieben Bettina Weiß2002 Divine Secrets of the Ya-Ya Sisterhooddt.: Die Göttlichen Geheimnisse der Ya-Ya Schwestern Bettina Weiß2002 Murder by Numbersdt.: Mord nach Plan Bettina Weiß2005 Miss Congeniality 2: Armed & Fabulousdt.: Miss Undercover 2 Bettina Weiß2006 Infamous  2006 The Lake Housedt.: Das Haus am See Bettina Weiß2007Premonitiondt.: Die Vorahnung Bettina Weiß 2009 All About Stevedt.: Verrückt nach Steve Bettina Weiß 2009 The Proposaldt.: Selbst ist die Braut Bettina Weiß 2009 The Blind Sidedt.: Blind Side – Die große Chance Bettina Weiß 2011 Extremely Loud & Incredibly Closedt.: Extrem laut und unglaublich nah Bettina Weiß 2013 The Heatdt.: Taffe Mädels Bettina Weiß 2013 Gravity Bettina Weiß 2015 Minions, Stimm Carolin Kebekus 2015 Our Brand Is Crisisdt.: Die Wahlkämpferin Bettina Weiß

 Utteken 
duum|hochkant|Sandra Bullock bi de Berlinale 2005
Sandra Bullock is bit nu (Juni 2014) mit mehr as 50 Priesen uttekent worrn un för mehr as sösstig annere nomineert wesen. Siet 2005 is Sandra Bullock ok mit en Steern op’n Walk of Fame verewigt. 

En Utwahl vun de Filmpriesen, de se wunnen hett:

 1995: den Saturn Award as Best Schauspelerin för Speed. 
 1995: den MTV Movie Award as Beste Dorstellerin för Speed.
 1995: den Golden Apple as Dorstellerin vun’t Johr.
 1996: den ShoWest Award as Dorstellerin vun’t Johr.
 1997: den Blockbuster Entertainment Award as Beste Schauspelerin, Spannung för A Time to Kill. 
 1999: den Joseph-Plateau-Filmprijs (Ehrenpries)
 2000: den Bambi in de Kategorie Film – Internatschonal.
 2001: den ShoWest Award as Dorstellerin vun’t Johr. 
 2001: den American Comedy Award as Lustigste Hööftdorstellerin in en Film för Miss Congeniality.
 2004: den Virginia Film Award vun’t Virginia Film Festival.
 2005: den Crystal Award vun de Women in Film Crystal Awards. 
 2005: ehrn Steern op’n Walk of Fame
 2006: den Hollywood Film Award as Beste Nevendorstellerin vun’t Johr
 2010: de Golden Himbeer in de Kategorie Slechtste Dorstellerin för All About Steve
 2010: den Golden Globe in de Kategorie Beste Hööftdorstellerin – Drama för The Blind Side
 2010: den Oscar in de Kategorie Best Hööftdorstellerin för The Blind Side
 2012: den Teen Choice Award in de Kategorie Schauspelersche – Drama för Extremely Loud & Incredibly Close
 2013: den Hollywood Film Award as Beste Hööftdorstellerin vun’t Johr för Gravity

 Literatur 
 Adolf Heinzlmeier: Sandra Bullock. Hollywoods neues Gesicht. Heyne, München 1997, ISBN 3-453-12622-X (hoochdüütsch)

 Websteden 



Kategorie:Fru
Kategorie:Börger von de USA
Kategorie:Schauspeler
Kategorie:Boren 1964